Quercus suber - Uiquipedia

# Quercus suber

### De Uiquipedia

Sufresna
Quercus suber
Clasificación científica
Reinu | Plantae
División | Magnoliophyta
Clas | Magnoliopsida
Orden | Fagales
Familia | Fagaceae
Xéneru | Quercus
Especie
Quercus suber

La sufrera o sufresna (Quercus suber) ye un árbole de porti mediu, de fueya perenne, llariegu d’Europa y el norti d’ África. De la so corriella s’algama la llexa.

Les so fueyes han de 4 a 7 cm de llargura, puen ser llobulaes o aserraes, de cullor verdi escuro nel fexe y más candes pol envés. Sos callarotes son de 2 a 3 cm de llargura.

Tien una corriella esgrebia y escarapullosa. Col tiempu ye a tener un gordor descomanáo, y puédese acollechar ca 9 (Cádiz)-14 (Sierra d’Espadán) años, según la calidá d’estación nel que s’alcuentre la llexa, mesmamente pola cuantía y distribuición cadanego de precipitaciones. El gordor perbonu de cueya márcalo’l diámetru los tapones, puestu que ye’l produtu algamáo de la llexa con mayor valir añadío. Un tapón estándar tien 24 mm, polo que un gordor perbonu de llexa sedría d’unos 30 mm. La cueya la llexa nun manca al árbole, ya que pue tornar a añiciar una nueva capa, faciendo’l recursu dafechu renovable. L’árbol cautívase estensamenti n’España, Portugal, Arxelia, Marruecos, Francia, Italia y Túnez. Los alcornocales tapecen una superficie de 2,5 millones de’hectáries n’estos países. Portugal tien el 50% de la produción mundial, y en’esti país la tronza ta prohibida esceutu por xestión forestal o pa árboles vieyos ya improdutivos.

Tueru d'alcornocu

Les sufreres viven ente 150 y 250 años. La llexa virxe ye la que s’algama na primer cueya, que se fai cuando l’árbole percancia los 30-50 años d’edá. Dica entós puédese cueyer ca 9-14 años. La cueya de la llexa ye dafechu manible.

L’industria europea de la llexa produz 340.000 tonelaes cadanegues, por un valir de 2,5 millones d’euros, y da emplegu a 30.000 presones. Los tapones pa vinu representen un 15% del usu la llexa en pesu, pero representa un 80% del negociu.

Vieyu exemplar d'alcornocu n'Algarbe (Portugal)

## [editar] Ecoloxía

La sufrera ye ún de los componentes del viesca mediterráneo y precisa climes d’iviernos más seles y abeyosos que l’ Quercus ilex, que ye a sustituyilu contrmás va continentalizándose’l clima. Una de las razones ye que la calladota la sufrera se produz nos meses de setiembre(migueleñas) fastaxineru, cuando les xelaes son muncho más corrientes.

L’espoxigue la llexa praez ser frutu la evolución la triba pa l’abellugu escontra’l fuebu, corriente n’esti clima de branos tan ensuchos.

El so afoguín económicu premite’l caltenimientu d’estenses estayes de monte ellí nos países ú acupa, asina como’l so espoxigue caltenible. La callarota ye emplegada por una amplia gama d’nimales pa procurase, dende non migratorios fasta ivernantes, como les grulles. Nel Parque Nacional de Doñana, la estaya de más altu valir ecolóxicu, conocida como Les Paxareres, ye una formación de xigantesques sufreres espardíes na llende’l monte cola xunquera. La sufrera y el so aprovecimientu caltenible tamién favorez el caltenimientu sistemes adevesaos de gran valir ecolóxicu.

## [editar] Cueya la llexa

Realízase al tresvel del retiru la coriella la sufrera, áu s’alcuentra esti material. Una vegada estrayida, l’árbol cinca "en folgancia", y dellos años dempués la coriella tórnase a estrayer; esto fáise prencipalmente por dos motivos:

1-. Perque la calidá de la coriella al añu siguienti nun ye la mesma que la estrayida por "primer" vegeda.

2-. Para precavir una xingadura la produción del árbole.

Una parte emportante de la industria de llexa reside n’ España (especialmente n’Andalucía y nel sur d’Estremadura), n’onde prodúcense alredor del 30% la produción mundial.

## [editar] Emplegos

Imaxen:Cork stopper.jpg
tapón de llexa

Ente los desemeyos emplegos de la llexa, podemos figurar que s’emplega prencipalmente pa sellar les botelles de bebides alcohóliques, pa lo cual se-y realicen minucioses prebes de calidá. Lluéu, una vegada esbillaes les cargues autes pa’l so emplegu, remítense les que son deficientes y el material de llexa restanti (que nun pudo ser emplegáu por mor a la mena tayu aplicáo a la coriella) a un centru de reciclaxe, n’ú se muel toó y se bocen planches del apelláu "realengu lelxa", al encruz de desemeyos procesos.

El realengu resultante emplégase nel revestíu de cláusules de satélites (5 a 6 mm d’espesor), nel revestíu de paredes (por ser aisllante), y tamién na fabricación de plantielles pa zapatos, ente otros.

El realengu llexa pusia desemeyes propiedaes, como la so resistencia’l fuebu, so absorción parcial de l’homedancia (ente un 10% y un 12%) y aisllamiento térmico.

### [editar] Otros emplegos

La maera desufresna se emplegárase davezu para facer carbón vexetal, magar que nun con tan bon resultáu como l’alcéu.

Sos frutos, les callarotes, son amargues y poro nun son emplegaes como comestibles, pero s’empleguen para cebar animales, sobre toó a los gochos ibéricos. Alimentándolos a bas de, consecutivamente, callarotes de meloh.u, quexigu, alcéu y [sufresna]] percánciase un recebu de varios meses que da una calidá eceicional al pernal resultante.

## [editar] Enllaces esternos

| Vea les imáxenes de Commons sobre Quercus suber.

- Artículu de la FAO so la cueya la llexa
- Aecork
- llexa sierra Espadán
- Portal la Llexa n'Andalucía
- Fundación Andaluza de la Sufresna y la Llexa

## [editar] Végase tamién

- Parque Natural Los Alcornocales

Retrieved from "http://ast.wikipedia.org../../../q/u/e/Quercus_suber.html"

Categoríes: Fagaceae | Botánica

##### Views

- Artículu
- Discusión
- Revisión actual

##### Buscar

##### Otres llingües

- Català
- Corsu
- Česky
- Cymraeg
- Deutsch
- English
- Esperanto
- Español
- Français
- Furlan
- Galego
- Italiano
- Nederlands
- ‪Norsk (bokmål)‬
- Polski
- Português
- Simple English
- Svenska
- Walon